༔ སྐྱབས་འགྲོ་དང་སོ་ཐར་ཕར་ཕྱིན་གྱི་སྡོམ་པ་དང་སྦྱར་ལ་ཕོག༔ བྱང་ཆུབ་སེམས་ཀྱི་སྡོམ་པ་འཛིན་དུ་བཅུག་ལ༔ རྒྱུ་འབྲས་ལ་བློ་ཁ་སྦྱངས་ཤིང་༔ དངོས་གཞི་ཉམས་ལེན་སྐབས་སུ༔
སྐྱེ་བོ་འདོད་པ་སྤྱོད་པ་ལྟར་མ་སོང་གསང་སྒོ་བསྡམས་ལ༔ དབང་བསྐུར་དམ་ཚིག་དང་སྡོམ་པ་ཕོག་ཅིང་༔ དབང་གསུམ་ཉམས་སུ་བླང་བའི་ཕན་ཡོན་བཤད༔ ལོག་སྲེད་དང་ཆགས་པའི་དབང་དུ་མ་སོང་

ྈྃ༔ ༔བར༔ གསང་སྔགས་བླ་ན་མེད་པའི་བསྐྱེད་རྫོགས་ལ་སྦྱང་པའི་ཕྱིར་དུ་བསྟེན་པར་བྱ་སྙམ་པས༔ ཐ་མ་བྲན་མོའི་ཚུལ་དང་༔ འབྲིང་མཛའ་མོ༔ རབ་ཡི་དམ་གྱི་ཚུལ་དུ་བསྟེན་
པར་བྱ་སྟེ༔ གསང་མཛོད་ལས༔ གསང་ལམ་ཕྱག་རྒྱ་བསྟེན་ཅིང་སྦྱངས་པའི་གནད༔ ལོག་སྲེད་འཇིག་རྟེན་ཚུལ་ལྟར་མ་ཡིན་པར༔ སྨིན་གྲོལ་ལམ་རིག་མཐུན་ཕྱིར་གཤེགས་པར་བྱ༔ རབ་ནི་
མཛའ་མོ་འབྲིང་ནི་ཆུང་མའི་ཚུལ༔ ཐ་མ་བྲན་མོའི་ཚུལ་དང་ཡང་དག་ཏུ༔ ཡི་དམ་ཚུལ་དུ་སུས་བསྟེན་སྨིན་སྒྲོལ་སྦྱོར༔ ཞེས་གསུངས་སོ༔ དེ་ཡང་རྣལ་འབྱོར་པ་རྣམས་མཚན་ལྡན་གྱི་རིག་མ་མ་
གཏོགས༔ སུ་རུང་རུང་ལ་བསྟེན་པར་མི་བྱ་སྟེ༔ རྗེ་བོ་ལྟ་བུ་མ་ཡིན་པའི་ཕལ་པ་ལ་བཀུར་སྟི་བྱས་ན༔ འདོད་པའི་འབྲས་བུ་སྟེར་མི་ནུས་པ་དང་འདྲའོ༔ ས་མ་ཡཱ༔ རྒྱ་རྒྱ་རྒྱ༔ ད་དངོས་གཞིའི་
ཉམས་ལེན་ནི༔ དང་པོ་རང་གཞན་གཉིས་ཀྱི་ལྷ་ཡབ་ཡུམ་གྱི་རྣལ་འབྱོར་བྱ་བ་ནི༔ ལུས་ལྷའི་རྣལ་འབྱོར་གྱི་ཕུང་ཁམས་དག་པ༔ ངག་གསང་སྔགས་ཀྱི་རྣལ་འབྱོར་གྱི་རླུང་འབྱུང་འཇུག་གནས་གསུམ་གྱི་
རྣལ་འབྱོར་བཟླས་པ་དང་མ་བྲལ་བ༔ སེམས་ཆོས་ཉིད་ཏིང་འཛིན་དང་མ་བྲལ་བས༔ གང་དུ་གཏད་པའི་དམིགས་པ་གསལ་ཞིང་༔ གཡོ་མེད་རང་བབས་ཆེན་པོའི་ངང་ནས་ཉམས་སུ་བླང་བའོ༔ དེ་ནས་

རང་སྐད་ཅིག་གིས་རྡོར་སེམས་ཧེ་རུ་ཀ༔ སྐུ་མདོག་དཀར་པོ་ཞལ་གཅིག་ཕྱག་གཉིས་བསམ༔ ཡུམ་རྡོ་རྗེ་རྣལ་འབྱོར་མ་དམར་མོ་གྲི་གུག་འཛིན་པར་བསམ་མོ༔ དེ་ཡང་གསང་སྔགས་སྦྱོར་སྒོ་ཚིག་དང་
བསྟུན་ཏེ་ཉམས་སུ་ལེན་པ་ནི༔ རང་བཞིན་སྟོང་པ་ཉིད་ཀྱི་ངང་ལས༔ རང་ཉིད་རྡོར་སེམས་ཧེ་རུ་སྐུ་མདོག་དཀར་པོ་ཞལ་གཅིག་ཕྱག་གཉིས་པ༔ གཡས་རྡོ་རྗེ་དང་གཡོན་དྲིལ་བུ་འཛིན་པ༔ ཁྲོ་ཞིང་
འཛུམ་པའི་ཉམས་དང་ལྡན་པའི༔ སྤྱན་གསུམ་དང་ལྡན་པ༔ དབུ་སྐྲ་རལ་པའི་ཐོར་ལྕོག་ཅན༔ སྐུ་སྒེག་ཅིང་དཔའ་བ༔ དཔལ་གྱི་ཆས་བཅུ་དང་དུར་ཁྲོད་ཀྱི་ཆས་བརྒྱད་དང་ལྡན་པའི༔ ཀླད་པའི་
དཀྱིལ་དུ༔ ཨོཾ་ལས་བུདྡྷ་ཧེ་རུ་ཀ་སྐུ་མདོག་དཀར་པོ་འཁོར་ལོ་འཛིན་པ༔ མགྲིན་པར་སྭ་ལས་རཏྣ་ཧེ་རུ་ཀ་སེར་པོ་གཡས་རིན་པོ་ཆེ་འཛིན་པ༔ སྙིང་གར་ཧཱུྃ་ལས་བཛྲ་ཧེ་རུ་ཀ་སྔོན་པོ་གཡས་རྡོ་རྗེ་
བསྣམས་པ༔ ལྟེ་བར་ཨ་ལས་པདྨ་ཧེ་རུ་ཀ་དམར་པོ་གཡས་པདྨ་བསྣམས་པ༔ གསང་གནས་སུ་ཧཱ་ལས་ཀརྨ་ཧེ་རུ་ཀ་ལྗང་ཁུ་རལ་གྲི་འཛིན་པ༔ གཡོན་ཐམས་ཅད་དྲིལ་བུ་འཛིན་པ༔ འཇའ་འོད་མེ་
དཔུང་གི་དབུས་ན་བཞུགས་པ་བསྐྱེད༔ ཕྱག་རྒྱ་མ་དེ་ཡང་རྡོ་རྗེ་ཕག་མོ་སྙེམ་མ་དམར་མོ༔ ཞལ་གཅིག་ཕྱག་གཉིས་མ༔ གཡས་གྲི་གུག་ནམ་མཁའ་ལ་འཕྱར་ཞིང་༔ གཡོན་ཐོད་པ་ཁྲག་གིས་གང་བ་

ྈྃ༔ ༔ཐུགས་ཁར་བསྣམས་པ༔ ཁྲོ་འཛུམ་དང་ལྡན་པའི༔ ཞལ་མཆེ་བ་གཙིགས་པ༔ སྤྱན་གསུམ་ཆགས་པའི་ཉམས་དང་ལྡན་པ༔ བྷ་ག་ནུ་མ་རྒྱས་ཤིང་༔ དབུ་སྐྲ་སྣུམ་འབོལ་གྱེན་དུ་
བརྫེས་པ༔ མི་མགོས་བརྒྱན་ཅིང་ལྷག་མ་ཐུར་དུ་གྲོལ་བ༔ བདེ་བ་སྐྱེས་པའི་ཉམས་དང་ལྡན་པ༔ རུས་རྒྱན་ཕྱག་རྒྱ་དྲུག་དང་ལྡན་པ༔ ཞབས་གར་སྟབས་སུ་བཞུགས་པའི་སྤྱི་བོར་པཾ་ལས་སངས་རྒྱས་
སྤྱན་མ་དཀར་མོ༔ གཡས་ཨུཏྤལ་འཛིན་པ༔ མགྲིན་པར་མཾ་ལས་མ་མཱ་ཀི་སེར་མོ་གཡས་ནོར་བུ་འཛིན་པ༔ ཐུགས་ཀར་མུཾ་ལས་དབྱུག་མ་སྔོན་མོ་གཡས་ཆོས་འབྱུང་བསྣམས་པ༔ ལྟེ་བར་ལཾ་ལས་
གོས་དཀར་མོ་གཡས་པདྨ་འཛིན་པ༔ གསང་གནས་སུ་རཾ་ལས་སྒྲོལ་མ་ལྗང་ཁུ་གཡས་གྲི་གུག་ཟངས་གྲི་བསྣམས་པ༔ གཡོན་ཐམས་ཅད་ཐོད་ཁྲག་བསྣམས་པའོ༔ བ་སྤུའི་བུ་ག་ཐམས་ཅད་གྲངས་མེད་
པ༔ བསམ་གྱིས་མི་ཁྱབ་པའི༔ དཔའ་བོ་ཌཱཀྐི་ཏིལ་གྱི་གང་བུ་ཁ་ཕྱེ་བ་ལྟ་བུས་གང་བར་བསམ༔ ཡབ་ཀྱི་སྤྱི་བོར་གུ་རུ་པདྨ་འབྱུང་གནས༔ སྐུ་མདོག་སྔོན་པོ་རྡོ་རྗེ་དང་དྲིལ་བུ་འཛིན་པ༔ ཡུམ་གྱི་སྤྱི་
བོར་མནྡ་ར་བ་སྐུ་མདོག་དམར་མོ་གྲི་གུག་དང་ཐོད་ཁྲག་བསྣམས་པ་གཅིག་བསམ༔ དེ་ནས་མཁའ་གསང་བྱིན་གྱིས་བརླབ་པ་གོང་ལྟར་བྱས་ལ༔ ཡབ་ཡུམ་གཉིས་འོ་བྱེད་པ་དང་༔ འཁྱུད་པ་དང་༔

གཡའ་སྒོག་ཅིང་སེན་མོ་འདེབས་པ་དང་༔ མཆུ་ལྕེ་འཇིབས་པ་སོགས་ཀྱི་སྒོ་ནས༔ བྷ་གའི་ནང་དུ་རྡོ་རྗེ་བཅུག་ལ༔ ཀ་དག་རང་བབས་ཀྱི་ངང་དུ་བཅུག་སྟེ་བཞག༔ འདོད་ཆགས་ཀྱི་དབལ་གཞོམ་པར་
བྱའོ༔ དེ་ནས་སྨད་ཀྱི་འཁྲུལ་འཁོར་དལ་བུས་སྐྱོད་ཅིང་༔ སྤྱི་བོའི་གུ་རུ་ཡབ་ཡུམ་གཉིས་ཀྱང་༔ བདེ་སྟོང་མཉམ་པར་རོལ་པའི་སྦྱོར་བ་མཛད་ཅིང་༔ བསྐུལ་བ་ནི༔ ཧཱུྃ༔ སྤྱི་གཙུག་ཐབས་ཤེས་ཉི་
ཟླའི་གདན་སྟེང་ན༔ འཇའ་འོད་ལྔ་ལྡན་ལྷུན་གྲུབ་ཕོ་བྲང་དུ༔ རྗེ་བཙུན་པདྨ་ཐོད་ཕྲེང་ཡབ་ཡུམ་གཉིས༔ བདེ་སྟོང་ལྷན་སྐྱེས་ལས་ལ་སྐུ་སྐྱོད་འཚལ༔ ཞེས་གསོལ་བ་འདེབས་ཤིང་བསྐུལ་བས༔ བླ་མ་
སྦྱོར་བ་མཛད་པའི་སྦྱོར་མཚམས་ནས༔ བྱང་སེམས་ཀྱི་རྒྱུན་ནར་བྱུང་༔ སྤྱི་བོ་རྣམ་སྣང་ཡབ་ཡུམ་ལ་མཉེས་པའི་མཆོད་པ་འབུལ༔ ཧཱུྃ༔ ཀླད་པ་དུང་ཁང་འཇའ་འོད་ཐིག་ལེའི་ཀློང་༔ འགྱུར་མེད་བདེ་
བ་ཆེན་པོའི་ཕོ་བྲང་ནས༔ གཏི་མུག་རྣམ་དག་རྣམ་སྣང་ཡབ་ཡུམ་རྣམས༔ བདེ་ཆེན་ལྷན་སྐྱེས་ལས་ལ་སྐུ་སྐྱོད་འཚལ༔ རྣམ་སྣང་ཡབ་ཡུམ་རྣམས་ཀྱང་བདེ་བས་མཉེས་ཤིང་རོལ༔ བྱང་སེམས་མགྲིན་
པར་བབས་བདེ་བའི་ཚོད་དང་སྦྱོར་ཤིང་བསྲུབ༔ ཧཱུྃ༔ མགྲིན་པ་རྩ་མདུད་རྡོ་རྗེའི་ལྟེ་བ་ན༔ ཕྱི་ནང་ལོངས་སྤྱོད་སྐུ་ཡི་གཞལ་ཡས་སུ༔ ང་རྒྱལ་རྣམ་དག་རིན་འབྱུང་ཡབ་ཡུམ་རྣམས༔ བདེ་སྟོང་ལྷན་

ྈྃ༔ ༔སྐྱེས་ལས་ལ་སྐུ་སྐྱོད་འཚལ༔ ཡབ་ཡུམ་གཉིས་མེད་བདེ་བས་མཉེས་རོལ་ནས༔ རང་ཡང་བདེ་བ་ཆེར་གཡོས་ཤིང་༔ དྲག་ཏུ་སྐྱོད་ལ༔ ཧཱུྃ༔ ཙིཏྟ་མཆོང་གུར་སྨུག་པོའི་གཞལ་
ཡས་སུ༔ དྭངས་མ་ལྔ་ལྡན་ཆོས་དབྱིངས་ཕོ་བླང་ནས༔ ཞེ་སྡང་རྣམ་དག་མི་བསྐྱོད་ཡབ་ཡུམ་རྣམས༔ བདེ་སྟོང་ལྷན་སྐྱེས་ལས་ལ་སྐུ་སྐྱོད་འཚལ༔ མི་བསྐྱོད་ཡབ་ཡུམ་གཉིས་བདེ་བས་མཉེས་ཤིང་
རོལ༔ རང་ཡང་བདེ་བ་ཆེན་པོར་གཡོས་ཏེ༔ དེའི་དུས་སུ་དྲན་པ་བཟུང་ཞིང་གྲིམ་ལྷོད་ཀྱི་ངང་ནས་སྐྱོད་དེ༔ ཧཱུྃ༔ ལྟེ་བ་མེ་དྲོད་སྐྱེད་པ་ཆོས་འབྱུང་དབུས༔ འཁོར་ལོའི་རང་བཞིན་སྤྲུལ་སྐུའི་ཕོ་བྲང་
ནས༔ འདོད་ཆགས་རྣམ་དག་སྣང་མཐའ་ཡབ་ཡུམ་རྣམས༔ བདེ་སྟོང་ལྷན་སྐྱེས་ལས་ལ་སྐུ་སྐྱོད་འཚལ༔ སྣང་མཐའ་ཡབ་ཡུམ་གཉིས་བདེ་བས་མཉེས་ཤིང་རོལ་པས༔ བདེ་བ་ཆེར་སྐྱེས་ཤིང་དེའི་
དུས་གཉེན་པོ་སྟོབས་ཞན་ཅིང་༔ ལས་དང་པོ་པས་འདིར་བཙུད་མཉམ་པར་བཞག་ལ་བདེ་བ་ངོས་བཟུང་ངོ་༔ དེ་ཡང་དལ་བུས་སྐྱོད༔ ཧཱུྃ༔ གསང་གནས་ཡི་གེ་བཞི་འདུས་རྩ་འཁོར་ན༔ བདེ་སྐྱོང་
འདུས་མ་བྱས་པའི་ཕོ་བྲང་ན༔ ཕྲག་དོག་རྣམ་དག་བྱ་གྲུབ་ཡབ་ཡུམ་གཉིས༔ བདེ་ཆེན་ལྷན་སྐྱེས་ལས་ལ་སྐུ་སྐྱོད་འཚལ༔ དེ་ནས་དོན་གྲུབ་ཡབ་ཡུམ་གཉིས་བདེ་བས་མཉེས་ཤིང་རོལ༔ དེ་ནས་གསང་

གནས་བདེ་བ་ཆུ་ལྟར་འཁྲུག་ཅིང་༔ དྲོད་མེ་ལྟར་འབར་བའི་དུས་སུ་བདེ་བ་ངོས་བཟུང་ངོ་༔ དེ་ནས་དབབ་པ་ལ་མཁས་པ་མགར་བ་མེ་ལོང་བརྡུང་བ་ཞེས་བྱའོ༔ དེ་ཡང་དལ་བུས་དབབ་ཅིང་༔ བདེ་ཤིག་
བྱུང་བ་དང་སྤྱི་བོའི་བླ་མ་ཡབ་ཡུམ་ལ་མཆོད་པ་འབུལ་བར་བསམ་ལ་སེམས་བཟུང་༔ ཡང་སྐྱོད་པས༔ བདེ་བ་ཆེར་གཡོས་པ་དང་༔ དཔྲལ་བའི་རྣམ་སྣང་ཡབ་ཡུམ་ལ་སེམས་བཟུང་༔ དེ་བཞིན་
མགྲིན་པ་དང་༔ སྙིང་ཁ་དང་༔ ལྟེ་བ་དང་༔ གསང་གནས་རྣམས་སུ༔ ངལ་གསོ་ཞིང་བདེ་སྟོང་གི་ཉམས་བསྐྱང་བར་བྱའོ༔ དཔེར་ན་ལྷུག་པར་བཞུགས་པའི་དུས་སུ༔ མེ་ཆེ་ན་ཞུན་ཟགས་འགྲོ་
ཞིང་༔ ཆུང་ན་མི་ཞུ་བ་ལྟར༔ མེ་ཆེ་ཆུང་གི་དྲན་ཚོད་འཛིན་དགོས་པ་ལྟར༔ སྐྱོད་དྲག་ན་འཆོར་ཞིང་༔ མ་བསྐྱོད་ན་བདེ་བ་མི་སྐྱེ་བས༔ ཚོད་དང་སྦྱར་ལ་དལ་བུས་བསྐྱོད༔ བདེ་བ་ཆེར་བྱུང་ན་
དྭངས་མ་བཞག་ལ་བདེ་བ་ངོས་བཟུང་མི་ཐུབ་པ་འདྲ་བ་དང་༔ ཀ་དག་གི་ངང་ལ་བཞག༔ ཡང་བདེ་བ་ཆུང་ངུ་སོང་བ་དང་སྐྱོད་ལ་གོང་ལྟར་ངོས་བཟུང་ངོ་༔ དེ་ཡང་སྔགས་ཀྱི་དམ་ཚིག་ཐམས་ཅད་ཀྱི་རྩ་བ་
ཀུན་དྷ་བྱང་ཆུབ་ཀྱི་སེམས་ལ་ཐུག་པས༔ འདི་ཤོར་ན་དམྱལ་བར་འགྲོ་ངེས་པས༔ སྲོག་ལ་བབས་ཀྱང་མི་གཏོང་བསམ་པའི་བརྩོན་འགྲུས་དྲག་པོ་བསྐྱེད་ལ༔ སྟེང་རླུང་མནན༔ འོག་རླུང་དྲག་ཏུ་འཐེན་

ྈྃ༔ ༔ལ་གསུས་པ་སྒལ་ལ་སྦྱར་ལྕེ་རྐན་ལ་སྦྱར༔ མིག་གྱེན་དུ་ལྡོག་ལ་བླ་མ་ཡབ་ཡུམ་སྦྱོར་བ་མཛད་པའི་སེམས་བཞག༔ དེས་ཀྱང་མ་ཟིན་ན༔ ཀ་དག་བློ་བྲལ་ཆེན་པོའི་ངང་ལ་བཞག་
པས་ཟིན་ནོ༔ ཡང་ལས་དང་པོར་ཤོར་དོགས་ན༔ གསང་རྡོར་གྱི་རྩ་བའི་རྩ་བོ་ཆེ་སྲིན་ལག་གིས་དམ་དུ་མནན་པས་མི་ཟིན་མི་སྲིད་དོ༔ ས་མ་ཡཱ༔ རྒྱ་རྒྱ་རྒྱ༔ འདྲེན་པ་ལ་མཁས་པ་ཁྲོན་པའི་ཆུ་ལེན་པ་
ལྟ་བུ་ནི༔ གནད་གསུམ་དང་ལྡན་པས་དྲངས་ཏེ༔ ལུས་འཁྲུལ་འཁོར་གྱི་གནད༔ ངག་རླུང་གི་གནད༔ སེམས་དམིགས་པའི་གནད་གསུམ་མོ༔ རྐང་ལག་བཞི་པོ་དྲག་ཏུ་བསྐུམ་སྦྲུལ་ཚང་སྒལ་
ཚིགས་སྦྱར༔ ལྕེ་རྐན་ལ་སྒྲིལ་ཞིང་༔ མིག་འབྲས་གྱེན་ལ་ལྡོག་པའོ༔ གཉིས་པ་ནི༔ སྟེང་རླུང་ཅུང་ཟད་དྲག་ཏུ་སེང་༔ འོག་རླུང་དྲག་ཏུ་འཐེན་ནོ༔ གསུམ་པ་ནི༔ གསང་གསུམ་ཐིག་ལེ་འོད་རྩ་
རེ་ཡོད་པ་དེ༔ རྡོ་རྗེའི་རྩེ་ནས་ཧཱུྃ་གསུམ་རྒྱུན་མར་ཐིག་ལེ་གྱེན་ལ་དེད་ནས་བྱུང་བར་བསམ་ཞིང་༔ ཧཱུྃ་ཧཱུྃ་ཧཱུྃ༔ ཞེས་རླུང་མཉམ་དུ་ཡར་ཕུལ་བས་སྙུག་སྦུགས་ཀྱིས་ཆུ་འཐུང་བ་ལྟར༔ ལྟེ་བར་སླེབས༔
དོན་གྲུབ་ཡབ་ཡུམ་སྙོམ་འཇུག་བྱེད་པར་བསམ༔ དེ་བཞིན་དུ༔ ལྟེ་བ༔ སྙིང་ཁ༔ མགྲིན་པ༔ སྤྱི་བོ་རྣམས་སུ་དམིགས་པ་གཏད་ལ་ཡེངས་མེད་དུ་བསྒོམ༔ དེ་ཡང་ལུས་འཁྲུལ་འཁོར་གྱི་གནད༔

ངག་རླུང་༔ སེམས་དམིགས་པ་གསུམ་རྩེ་གཅིག་ཏུ་སྒྲིལ་བས༔ རབ་གསུམ༔ འབྲིང་ལྔ༔ ཐ་མ་བདུན་གྱིས་མི་འདྲོངས་མི་སྲིད་དོ༔ ས་མ་ཡཱ༔ ཐིག་ལེ་འགྲེམ་པ་ལ་མཁས་པ་ཞིང་ལ་སོ་ནམ་གྱི་
ཆུ་གཏོང་བ་ལྟ་བུ་ནི༔ དེ་ཡང་འགྲེམས་ཀྱང་མ་ཁྲེམ་གང་མ་ཁྲེམ་སར་སྐྱོན་ཡོང་བས༔ སྟོད་སྨད་ཀུན་བཀྲམ་པའི་འཁྲུལ་འཁོར་ལ་འབད་པར་བྱའོ༔ དེ་ཡང་ཞིང་པ་སོ་ནམ་མཁས་པ༔ ཆུ་གང་ཐད་དུ་
འགྲོ་མི་འཇུག་པར༔ སྟོག་རྩེས་སྦུག་སྟེ༔ ཞིང་གི་སྟོད་སྨད་ཀུན་ཏུ་བཀྲམ༔ ཤིང་སྐྱེལ་བ་ལྟར་བཀྲམ་པས་འཁྲུལ་འཁོར་ལ་འབད་པར་བྱའོ༔ ཡང་སྟེང་འོག་གི་རླུང་ལན་གསུམ་དྲངས་ལ་མནན༔
ནང་དུ་བསྐྱིལ༔ གྱེན་དུ་དྲངས༔ འཐེན༔ དེ་ལྟར་གསང་གནས༔ ལྟེ་བ༔ སྙིང་ཁ༔ མགྲིན་པ་རྣམས་ལ་རིམ་བཞིན་སྤྱི་བོ་ནས་ལུས་ཀུན་ལ་ཁྱབ་པར་བསམ་ཞིང་༔ མགྲིན་པའི་འཁྲུལ་འཁོར་ལ་
འབད་དོ༔ དེ་དག་ནི་རང་གི་ཐིག་ལེ་ལ་རྩལ་སྦྱང་བའོ༔ ས་མ་ཡཱ༔ རྒྱ་རྒྱ་རྒྱ༔ ཕྱག་རྒྱ་མའི་དྭངས་མ་དྲང་བ་ནི༔ དེ་ཡང་གོང་དུ་བསྟན་པ་ལྟར་གྱི་མཚན་ཉིད་ལྡན་པའི་ཕྱག་རྒྱ་མོ་དང་མཉམ་དུ་བསྡད་
ལ༔ ཆགས་པའི་གཏམ་མང་དུ་བྱ་ཞིང་༔ ཞག་འགའི་བར་དུ་ལུས་དལ་བར་བསྡད༔ ཟས་བཅུད་ཅན་ཟ༔ སྐུ་མཉེ་བྱ༔ ལུས་གཅེར་བུར་བྱས་ལ་མོའི་རླའི་སྟེང་དུ་རང་གི་བརླ་བརྐྱང་༔ གསང་

ྈྃ༔ ༔གནས་ཕན་ཚུན་ལྟ་རེས་བྱེད༔ ཆགས་པའི་སྤྱོད་པ་སྣ་ཚོགས་བྱས་པས༔ རྩ་བཟང་ཞིང་བདེ་བ་འཁུལ་བྱ་བའི་རིགས་ལ༔ ཆགས་གཏམ་ཙམ་གྱིས་རྩ་སྣ་འགུལ་ཏེ༔ ཕྱག་རྒྱ་མ་
འདར་ཞིང་དྭངས་མ་སོགས་བྱུང་དུས༔ རྡོ་རྗེ་བྷ་གའི་ནང་དུ་ཚང་ཕུལ་བས༔ མོའི་བདེ་བ་ཚ་ཚིལ་བླུག་ཡོང་༔ དེ་དུས་དྲང་ན་འདྲོངས་ངེས་སོ༔ ཡང་རྩ་བཙལ་དགོས་པའི་རིགས་ལ་རང་གི་གསང་རྡོར་
དང་མཉམ་པའི་བལ་འཆིང་གི་རྡོ་རྗེ་བཅོས་ལ་སྤྲ་ཚིལ་གྱིས་བྱུག་པ་ལ༔ སྣུམ་དང་མེ་ཏོག་གླང་སྣ༔ ཨུག་ཆོས༔ ཀ་ར༔ བྱ་རྒོད་ཀྱི་ཚིལ་བུ་རྣམས་བྱུག༔ ཕྱག་རྒྱ་མའི་བྷ་གའི་ནང་དུ་ཕུལ་བས༔
མཆན་ཁུང་གཉིས་སུ་གྲུ་གུ་བཅུག༔ སྐེ་རགས་ཀྱིས་དམ་ལྷོད་རན་པར་བསྡམས༔ རྒྱབ་ཏུ་ནས་ཀྱི་ཐུམ་བུས་སྐེད་པ་བཀན་ལ༔ གན་རྒྱལ་དུ་ཉལ་བས༔ བྷ་གའི་གཡས་གཡོན་དུ་ཉ་ཆུང་ག་འཛུག་མ་ལྟ་
བུ་ཡོང་༔ བྷ་ག་ཁ་ཕྱེ་ནས་བལྟས་པས༔ རྩའི་སྣ་ནི༔ པདྨའི་འདབ་མ་ལྟར་འཇམ་ཤིང་མཉེན་པ་སོར་དོ་ཙམ་བྷ་གའི་ཕྱིར་ཐོན་ཡོང་༔ རྩ་དེ་རང་གི་རྡོ་རྗེའི་བུ་གར་བཅུག་ལ་ཡར་ཕུལ་ཏེ༔ ཡབ་ཡུམ་
ཞལ་སྦྱར་ཏེ་མ་སྐྱོད་པར་བཞག་པས༔ མོ་འདོད་པ་གཡོ་ཞིང་བདེ་བ་རྒྱས་པས་དྭངས་མ་རང་དབང་མེད་པར་བླུག་ཡོང་༔ དེ་སྙུག་སྦུགས་སུ་འཐུང་བ་ལྟར༔ མོའི་དྭངས་མ་དམར་ལ་སྣུམ་པ་དེ༔ བྷ་གའི་

ནང་ནས་རྡོ་རྗེའི་སྦུགས་ནས་ཡར་རྡོ་ཁབ་ལེན་གྱིས་ལྕགས་བླངས་པ་ལྟར་སོང་བར་བསམ་ལ༔ རླུང་འཐེན་རིག་པ་ཧ་རེ་དབྱིངས་སུ་གཏད་པས༔ འདྲོང་པའི་རྟགས་ལུས་ཚ་ཆིལ་ཆིལ་དང་༔ རྡོ་རྗེའི་མགོ་
བོ་འཁྱོགས་ཤིང་རྩེ་ཀྲུམ་ཀྲུམ་པ་ཡོང་༔ དེ་ལྟར་མ་བྱུང་ན༔ རྡོ་རྗེ་བྷ་གའི་ནང་དུ་ཚང་ཕུལ་ཅིང་བསྲུབ་པས་མོ་བདེ་བ་མི་བཟོད་པ་སྐྱེས་པའི་དུས་སུ༔ དྲངས་པས༔ ཕྱག་རྒྱ་མོ་ལུས་འཁྱོགས་འགྲོ་ཤིང་༔
སྐད་ངན་འབྱིན་པ་སོགས་བྱུང་ཞིང་༔ འདྲོངས་པའི་རྟགས་སུ་གོང་ལྟར་ཡོང་ངོ་༔ འགྲེམ་པའི་འཁྲུལ་འཁོར་ལ་འབད་ཅིང་༔ ཕྱག་རྒྱ་མ་ལ་སྐུ་མཉེ་བྱ་ཞིང་༔ ཁ་ཟས་བཅུད་ཅན་སྦྱིན་ནོ༔ གསང་བའི་ཉེ་
ལམ་ཕོ་ཉའི་ཡང་བཅུད་འདི༔ རྡོ་རྗེ་སེམས་དཔའི་ཡང་གསང་གསེབ་ལམ་འདི༔ གཞན་དང་མི་འདྲ་སྔོན་ཆད་འཛམ་གླིང་བོད་འདི་རུ༔ མ་གྲགས་མཚོ་རྒྱལ་ཁྱོད་ལ་བརྩེ་བས་གདམས༔ མ་འོངས་སུམ་
ཅུའི་དུས་སུ་ང་ཡི་བུ༔ བློ་ལྡན་ཤེས་རབ་ཅན་དང་འཕྲད་པར་ཤོག༔ ས་མ་ཡཱ༔ རྒྱ་རྒྱ་རྒྱ༔ བྱང་ཟང་ཟང་ལྷ་བྲག་ནས་སྤྲུལ་སྐུ་རིག་འཛིན་རྒོད་ཀྱི་ལྡེམ་འཕྲུ་ཅན་གྱིས་གཏེར་ནས་སྤྱན་དྲངས་ཤིང་༔ སླར་ཡང་སྐྱིད་ལུང་བཀྲ་ཤིས་
དཔལ་བཟང་གི་བྲག་སེངྒེའི་གདོང་པ་འདྲ་བར་སྦས་པ༔ བདག་བྱ་བཏང་གར་དབང་རྡོ་རྗེས་རྙེད་ཅིང་ཤོག་སེར་མཁའ་འགྲོའི་བརྡ་ཡིག་ལས་ཤེལ་ཕུག་ཏུ་དག་པར་ཕབ་པའོ།། །།

ྈྃ༔ ༔